Illum, il-Kummissjoni Ewropea qed tieħu kont tal-miżuri introdotti taħt il-Kummissjoni ta' Juncker biex jinkisbu riżultati aħjar għaċ-ċittadini u n-negozji tal-UE permezz ta' tfassil ta' politika aktar miftuħ, trasparenti u bbażat fuq l-evidenza. Ir-rapport tal-lum juri li l-isforzi biex ir-regolamentazzjoni aħjar titqiegħed fil-qalba tal-proċess tat-teħid tad-deċiżjonijiet, irnexxew. Dan is-suċċess għandu jiġi kkonsolidat u sostnut sabiex inkunu nistgħu nkomplu nagħmlu aktar titjib. L-Ewwel Viċi President, Frans Timmermans qal: “Jeżisti rikonoxximent mifrux li aħna qed nagħtu eżempju, u n-nies jistennew mingħandna li nsostnu l-impenn tagħna għal regolamentazzjoni aħjar. Ir-regolamentazzjoni aħjar issa hija integrata fid-DNA tat-teħid ta' deċiżjonijiet Ewropej. Issa rridu nrawmu u nsaħħu l-isforzi tagħna, speċjalment f'dinja post-fatti li fiha qed tiġi sfidata n-nisġa proprja tad-dibattitu demokratiku u tal-awtorità xjentifika tagħna.” Il-Kummissjoni Juncker, filwaqt li titgħallem mil-lezzjonijiet tal-imgħoddi, impenjat ruħha li taġixxi biss fejn l-UE żżid il-valur u li tagħmel dan abbażi tal-aħjar evidenza disponibbli, filwaqt li tħares lejn l-impatti ekonomiċi, soċjali u ambjentali u tevita l-ispejjeż żejda. L-isforzi tagħna ġew rikonoxxuti internazzjonalment mill-OECD li kklassifikat il-politika regolatorja tal-UE bħala waħda mill-aħjar fl-2018. Wara li ġiet ippreżentata l-Aġenda għal Regolamentazzjoni Aħjar fl-2015, issa huwa l-mument adatt li fih għandu jittieħed kont tal-isforzi tal-Kummissjoni biex tikkonsolida u ssostni din il-kultura istituzzjonali ġdida u tislet tagħlimiet għall-ġejjieni. Tagħlimiet miksuba u titjib għall-ġejjieni Ir-riżultati tal-eżerċizzju ta' rendikont huma ċari: regolamentazzjoni aħjar tejbet il-mod kif issir il-politika tal-UE. Hemm domanda mifruxa għal regolamentazzjoni aħjar biex tkompli tkun parti integrali mill-mod ta' kif taħdem il-Kummissjoni filwaqt li tittejjeb dejjem aktar: Fid-29 ta' April, il-Kummissjoni se torganizza konferenza biex tqis l-isforzi ta' regolamentazzjoni aħjar, tiskambja l-fehmiet ma' komunitajiet ta' partijiet ikkonċernati mis-soċjetà ċivili, mill-kummerċ, mir-riċerka, mill-awtoritajiet pubbliċi u mis-sħab soċjali u tiddiskuti modi possibbli 'l quddiem (aktar informazzjoni dwar il-konferenza hawnhekk) Kuntest Din ir-Regolamentazzjoni Aħjar hija l-bażi tal-ħidma tal-Kummissjoni biex twettaq l-għaxar prijoritajiet politiċi tal-President Juncker, filwaqt li tiżgura li l-Kummissjoni taġixxi biss meta l-UE ġġib valur miżjud u tagħmel dan bl-aktar mod effettiv u bl-anqas piżijiet possibbli. Fl-2015, il-Kummissjoni adottat L-Aġenda (tagħha) għal Regolamentazzjoni Aħjar billi bidlet il-metodi ta' ħidma interni u l-proċessi ta' ppjanar tagħha. Aħna inkorporajna regolamentazzjoni aħjar f'kull stadju taċ-ċiklu tal-ippjanar u tal-ipprogrammar u wettaqna programmi ta' ħidma annwali ssimplifikati. Ir-regolamentazzjoni aħjar tikkonċerna l-professjonalizzazzjoni ta' kull aspett tat-tfassil tal-politika tagħna u ż-żamma tiegħu xieraq għad-dinja tal-lum. L-Aġenda għal Regolamentazzjoni Aħjar ġabet il-bidliet li ġejjin, fost l-oħrajn: Għal Aktar Informazzjoni Skeda informattiva — Regolamentazzjoni Aħjar: inqisu u nsostnu l-impenn tagħna Il-Komunikazzjoni - Regolamentazzjoni Aħjar: inqisu u nsostnu l-impenn tagħna Ir-Rapport annwali tal-2018 tal-Bord tal-Iskrutinju Regolatorju Is-Sit web dwar Regolamentazzjoni Aħjar Stejjer ta' suċċess fuq Semma' Leħnek” – filmati Regolamentazzjoni Aħjar: Messaġġ bil-vidjo ta' FVP Timmermans